**Kellele:** VM Perede Seltsing, Kaidi Saar, minister, kantsler, haldusküsimuste asekantsler, personalijuht

**Kellelt**: Lilian Pallum

**Aeg:** 5. juuni 2021

**Teema:** Ülevaade EUFASA AISBL (European Union Foreign Affairs Spouses, Partners and Families Association) 2021. aasta Lissaboni online konverentsist 17.-18. mail 2021

**Lühidalt:** EUFASA AISBLonline konverentsist võttis osa 19 liikmesriiki ja kolm uut riiki vaatlejana (Sloveenia, Holland ja Malta), keda oodatakse järgmisel aastal EUFASAga ühinema. Ungari liitus taas peale pikka eemalolekut.

Käesolev konverents oli n-ö üleandmise konverents, kus EUFASAst, mis oli senini ametlikult registreerimata ühendus, sai EUFASA AISBL - Belgias registreeritud rahvusvaheline mittetulundusühing, mis oma tegevuses juhindub edaspidi kõigist Belgia seadusest. Näiteks, EUFASAl on kohustus omada Belgias (virtuaalset) kontorit, esitada majandustegevuse aruandeid prantsuse keeles jms.

Konverentsi ettekanded olid järgmistel teemadel: 1) assotsiatsioonide eelmise aasta saavutused; 2) „Work and employment“; 3) „Websolutions“; 4) „Special educational needs“ 5) „Legal matters“ ehk EUFASA AISBL uued tegutsemisalused; 6) „Mediation UNSCR 1325“; 7) „EUFASA Research Department´i“ (ERD) loomine ja selle senise töö presenteerimine. ERD hakkab senisest intensiivsemalt läbi viima küsitlusi ja uuringuid välislähetusega seotud teemadel. Ühel sessioonil osalesid ka ministeeriumide perede kontaktisikute esindajad (FO-d), kes esitasid oma nägemuse EUFASA ja ministeeriumide võimalikust koostööst.

2022. a konverents toimub Pariisis.

**Pikemalt:**

1)Kõik liikmed tutvustasid aasta jooksul saavutatud saavutusi. Toon välja Soome ja Läti saavutused. Soomlased saavutasid pensioniõiguse kaotuse hüvitise suurendamise, umbes 27% suuruse tõusu. Kasvuga ollakse küll rahul, aga töö veelgi suurema pensionihüvitise nimel jätkub. Hüvitise tase pensionifondi on praegu võrreldav 37000 euro suuruse (fiktiivse) palgaga aastas, millelt laekuvad pensionimaksed. Lätlased on võtnud eeskuju Eestist ja on juurutamas abikaasapalka sarnaselt meil praegu kehtiva seadusega, kus abikaasatasu saab olema kaks miinimumpalka.

2) “Work and employment”. 2020. aastal viidi läbi pensione puudutav küsitlus, kuna paljudes riikides on abikaasade pensioniõiguste küsimus jätkuvalt väga aktuaalne. Eesti on selles küsimuses abikaasa palgaga paljudele riikidele eeskujuks.

3) ”Web solutions”. 2021. aasta talvel toimus küsitlus, kus uuriti, kui paljud EUFASA liikmed on teadlikud “Job Platform´ist” (Perede Seltsingule kättesaadav seltsingu kodulehe kaudu) ja kasutavad seda. Praegu on peamiselt Saksa VM see, kes postitab kuulutusi vabadest töökohtadest Saksa saatkondades ja institutsioonides, kuhu teiste riikide välisteenistujate abikaasad saaksid tööle kandideerida. Kahjuks ei ole platvorm väga efektiivselt tööle läinud. Ka EEAS omab avalikku „job platform´i“, kus on üleval kohalikud, mitte-diplomaatiliste ametikohtade töökuulutused. Liikmesriikide personaliosakonnad peaksid/võiksid sealset infot abikaasadele ja partneritele edastada. EUFASA hakkab töötama selle nimel, et need kaks platvormi omavahel ühendada.

4) „Special educational needs“ (TEN). Ettekande tegi Briti diplomaadi abikaasa, kel endal SEN laps. Põhiline, mida ministeeriumid perede heaks teha saaksid on kogemuste vahetamine (sh kirja panemine) ja teadlikkuse tõstmine. Ministeeriumid/FO-d võiksid olla SEN lastega peredele palju suuremaks toetajaks. US State Department on selles küsimuses väga edasijõudnud, teised riigid võiksid nendega koostööd teha ja kodulehte kasutada: <https://www.state.gov/family-liaison-office/education-and-youth/special-needs-and-the-foreign-service-child/>

5)“Legal matters.“ EUFASA AISBL on Belgias registreeritud rahvusvaheline mittetulundusühing, mis juhindub oma tegevuses kahest dokumendist: põhikiri ja protseduurreeglid. Põhikirja ja aruandluse keel on prantsuse keel, mis on tõlgitud inglise keelde. Protseduurireeglid on inglise keeles, kuna see on EUFASA AISBLi ametlik töökeel. Põhikiri näeb ette, et kõik otsustamist vajavad küsimused esitatakse prantsuse keeles (tõlkega inglise keelde) ja need vajavad heakskiitmist üldkogul (EUFASA liikmesriikide esindajad). Belgia seaduste kohaselt peavad vähemalt kaks EUFASA liiget viibima füüsiliselt üldkogul kohal, mistõttu mõned EUFASA esindajad olid ka sel aastal Lissabonis kohal. Konverentsil kiideti heaks EUFASA ümberregistreerimisega seotud dokumendid, sh erinevad kohandatud protseduurireeglid. EUFASA AISBL võttis üle nii palju kui võimalik vanu EUFASA reegleid, kohandades neid vastavaks Belgia seadusandlusega.

6) „Mediation UNSCR 1325“. 2021. a talvel toimus Itaalia assotsiatsiooni eestvedamisel „UNSCR 1325 / “Women, Peace and Security” teemal neli loengut koostöös Rooma La Sapienza ülikooliga, millest said osa võtta kõik EUFASA liikmed. Loengusari jätkub.

7) “EUFASA Research Department” ehk “ERD”. ERD eesmärk on kvaliteetsete uurimuste läbiviimine, mille tulemused julgustaksid välisministeeriumi paremini toetama partnereid ja abikaasasid. 2020 aasta uuringu teemadeks olid “Tööhõive” ja “Vaimne tervis” (koroonaepideemia seisukohast lähtudes). Uuringust järeldus, et lähetuses kaasa olevad pereliikmed olid koroonaepideemiaga seotud stressile vähem vastupidavad kui eelnevalt eeldati ning väline, välisministeeriumi, tugi taolises olukorras võib olla väga positiivse mõjuga. Uuringu kokkuvõte ja ettekanne lisatud manusesse.

Juba 2016. a andsid EUFASA liikmed heakskiidu “Charter of Rights of Foreign Service Spouse” koostamiseks, mis on mittesiduv dokument, mis katab pereliikmete elu kõiki aspekte välislähetuses viibides. 2017.a see küll allkirjastati, kuid taasavati laiema vaate koostamiseks. Kuna kaks aastat pole füüsilist konverentsi toimunud, siis uus dokument loodetakse allkirjastada järgmisel füüsiliselt toimuval konverentsil.

Üks konverentsi sessioon toimus koostöös ministeeriumide perede kontaktisikute esindajatega (family officers, FO), kus FOd esitlesid oma nägemust koostööks EUFASAga. Samuti tutvustati lühidalt neid teemasid, millega FOd on sel aastal tegelenud. Eestit on FOde online üritustel esindanud Kaidi Saar, kohtumiste memod on seltsingu liikmetele edastatud. NB! Paljudel riikidel ei ole nii head koostööd ses osas kui seltsingul Kaidiga, kes meile oma kokkuvõtteid edastab.

Külalisesineja oli EEASi esindaja, kes rääkis EL välisteenistuse tegevusest EEAS abikaasade toetamisel. Järjest tähtsamal kohal on topeltkarjääri toetamine, sest nooremad inimesed ei taha enam minna lähetusse, kui partneril tuleb tööst loobuda. Paljudel juhtudel on „dual career“ eeltingimuseks , et üldse lähetusse minna ja topeltkarjääri võimaldamine on üks peamisi eesmärke. EEAS pakub palju e-kursusi, töötatakse selle nimel, et need oleksid kättesaadavad ka liikmesriikide teenistujatele / partneritele (olenevalt sisust). Hetkel käib ka liikmesriikide kaasamine ELi „Job platformi´“. Eesmärk on, et kui näiteks Portugalis avaneb mõni mitte-diplomaatiline ametikoht, siis info selle kohta jõuab kohe EL liikmesriiki, kes peaks selle edastama pereliikmetele. Kuidas selline info täpselt liikmesriigi ministeeriumini peaks jõudma ja sealt edasi peredeni, sellega alles tegeletakse. Palume siinkohal VM personaliosakonnal silmad lahti hoida ja vastavatest arengutest Perede Seltsingule teada anda.